De fattige og arbejdsløse har fået det sværere de seneste par år. For samtidig med at de kæmper med at finde et arbejde, skal de også leve med, at alle vi andre kigger skævt til dem.

Det mener præsterne i Ribe Stift, der jævnligt møder arbejdsløse eller udsatte sognebørn, som lider under en voksende mistillid til dem.

Og det skyldes, at vores menneskesyn er blevet indsnævret, mener socialpræst Ingelise Wenzel fra Esbjerg.

- Man måler jo mennesker efter, hvad de kan, og hvad de kan yde. Og lige nu handler det meget om, hvordan de kan være på arbejdsmarkedet. Og det er et problem, for man sparker på folk, der ligger ned. Ingelise Wenzel, socialpræst, Ribe Stift

- Man måler jo mennesker efter, hvad de kan, og hvad de kan yde. Og lige nu handler det meget om, hvordan de kan være på arbejdsmarkedet. Og det er et problem, for man sparker på folk, der ligger ned, siger Ingelise Wenzel.

Politikerne bærer en stor del af ansvaret

Ribe Stift går derfor nu til kamp mod det indsnævrede menneskesyn og afholder i den forbindelse fire stormøder, hvor præsterne vil diskutere problemstillingen.

Det er blandt andet debatten om ret og pligt, der har præget vores menneskesyn. Det mener Ingelise Wenzel, og derfor ønsker hun, at alle politikere i Danmark er deres ansvar bevidst.

- De har jo et meget stort ansvar, for de har pladsen i medierne. Det kører jo rigtig meget på økonomi, og hvad kan du, og hvad kan du ikke, siger Ingelise Wenzel.

At stille krav behøves ikke være dårligt

Mette Bock fra Liberal Alliance anerkender, at politikerne i Danmark har et stort ansvar i forhold til at præge vores menneskesyn.

- Vi har bestemt et ansvar. Men nu er det at stille krav til mennesker nødvendigvis ikke noget dårligt, forklarer hun og fortsætter: